stanford-oval/wikipedia huggingface dataset:
หม่อมหลวงมานิจ ชุมสาย
การทำงาน

ในปี พ.ศ. 2493 หม่อมหลวงมานิจ ชุมสาย รับหน้าที่เป็นผู้เชี่ยวชาญขององค์การยูเนสโก ประจำอยู่ที่กรุงปารีส ทำหน้าที่วางโครงการช่วยเหลือด้านการศึกษาในประเทศด้อยพัฒนา โดยเฉพาะในประเทศไทย และภูมิภาคใกล้เคียง และย้ายมาประจำที่กรุงเทพในตำแหน่งรองผู้อำนวยการประจำภูมิภาคเอเชีย เป็นผู้จัดทำโครงการในการก่อตั้งมหาวิทยาลัยแห่งภูมิภาคภาคอีสานขึ้น คือ มหาวิทยาลัยขอนแก่น และคณะศึกษาศาสตร์ มหาวิทยาลัยเชียงใหม่
หม่อมหลวงมานิจ ชุมสาย ได้แต่งตำราวิชาการเป็นจำนวนมาก ที่เป็นที่รู้จักแพร่หลาย คือ พจนานุกรมฉบับภาษาอังกฤษ ภาษาฝรั่งเศส และภาษาเยอรมัน รวมทั้งงานค้นคว้าด้านภาษาศาสตร์ ประวัติศาสตร์ และวัฒนธรรมไทย ทั้งภาษาไทยและภาษาต่างประเทศ เช่น King Mongkut and British และ History of Thailand and Combodia   โดยเป็นเจ้าของสำนักพิมพ์ และร้านหนังสือชื่อ "เฉลิมนิจ" (มาจากคำว่า เฉลิมขวัญ และ มานิจ)
หม่อมหลวงมานิจ ชุมสาย เกษียณอายุราชการเมื่อ พ.ศ. 2512 แล้วหันมาทำงานค้นคว้าประวัติศาสตร์ เป็นกรรมการสยามสมาคม เป็นนายกสมาคมนักเขียนแห่งประเทศไทย นายกสมาคมผู้จัดพิมพ์และจำหน่ายหนังสือแห่งประเทศไทย
หม่อมหลวงมานิจ ชุมสาย สมรสกับ เฉลิมขวัญ ชุมสาย ณ อยุธยา ธิดา พระปทุมเทวาภิบาล (เยี่ยม  เอกสิทธิ์) ข้าหลวงสมุหเทศาภิบาลประจำเมืองหนองคาย  มีบุตร-ธิดา 4 คน คือ สุเมธ ชุมสาย ณ อยุธยา, อาจอง ชุมสาย ณ อยุธยา, สุชาดา (ชุมสาย ณ อยุธยา) สถิตพิทยายุทธ์ (ถึงแก่กรรม) และปาริชาติ ชุมสาย ณ อยุธยา
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2501 –  เหรียญจักรพรรดิมาลา (ร.จ.พ.)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

บริเตนใหญ่ :
พ.ศ. 2483 –  เครื่องราชอิสริยาภรณ์จักรวรรดิบริติช ชั้นที่ 3 ฝ่ายพลเรือน
เยอรมนี :
พ.ศ. 2521 –  เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี เหรียญกางเขนเกียรติคุณ
เขาร่ม

| เขาร่ม |
| --- | --- |
เขาร่ม ทุ่งหญ้าใกล้ยอดเขา
จุดสูงสุด
ความสูง เหนือระดับน้ำทะเล: 1,351 เมตร (4,432 ฟุต)
รายชื่อ: รายชื่อภูเขาในประเทศไทย
พิกัด: 14°21′21″N 101°22′37″E﻿ / ﻿14.35583°N 101.37694°E﻿ / 14.35583; 101.37694 
ข้อมูลทางภูมิศาสตร์
เขาร่มที่ตั้งในประเทศไทย 
ที่ตั้ง: ประเทศไทย
เทือกเขา: ทิวเขาสันกำแพง
ข้อมูลทางธรณีวิทยา
ประเภทภูเขา: หินทราย
การพิชิต
พิชิตครั้งแรก: ไม่ทราบ
เส้นทางง่ายสุด: เดินป่าหรือขับรถขึ้นถนนไปยังสถานีเรดาร์
เขาร่ม เป็นภูเขาสูง 1,351-เมตร-สูง (4,432-ฟุต) ตั้งอยู่ในจังหวัดนครนายก ประเทศไทย เป็นยอดเขาที่สูงที่สุดในทิวเขาสันกำแพง ซึ่งตั้งอยู่ระหว่างภาคตะวันออกและภาคอีสานของประเทศไทย
ประวัติ

เขาร่ม หรือรู้จักในชื่อ "เขาเขียว" เคยถูกเรียกว่า "Green Hill" ในช่วง สงครามเวียดนาม ในขณะนั้นมีสถานีเรดาร์ป้องกันทางอากาศของกองทัพสหรัฐ 621 TCS Tactical Control Squadron ชื่อว่า Khao Khieo RTAB TH "Dressy Lady" ตั้งอยู่บนยอดเขาซึ่งอยู่กึ่งกลางระหว่าง กรุงเทพมหานคร และ นครราชสีมา
การเดินป่า

ภูเขาแห่งนี้ล้อมรอบด้วยป่า และเป็นส่วนหนึ่งของพื้นที่อุทยานแห่งชาติเขาใหญ่เช่นเดียวกับส่วนอื่น ๆ ของแนวเทือกเขาสันกำแพง สถานีเรดาร์ของสหรัฐที่เคยตั้งอยู่บนยอดเขาในขณะนี้ดำเนินการโดย กองทัพไทย และมีกองทหารคอยดูแล แม้ว่ายอดเขาสูงสุดจะไม่เปิดให้ประชาชนทั่วไปเข้าถึง แต่มีจุดชมวิวใกล้ทางเข้าที่สามารถมองเห็นทิวทัศน์โดยรอบได้อย่างสวยงามในวันที่ท้องฟ้าแจ่มใส
ปลิงบก มักพบได้ในพงหญ้าและใบไม้ที่อยู่ต่ำใกล้เส้นทางเดินป่าและพื่นที่แคบๆ
ภูมิอากาศ

| ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> เดือน | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ม.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ก.พ. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> มี.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> เม.ย. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> พ.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> มิ.ย. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ก.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ส.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ก.ย. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ต.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> พ.ย. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ธ.ค. | ข้อมูลภูมิอากาศของเขาร่ม (เขาเขียว), ระดับความสูง 1,292 m (4,239 ft), (1993–2022)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 23.3 (73.9) | 24.2 (75.6) | 25.6 (78.1) | 25.9 (78.6) | 25.4 (77.7) | 24.2 (75.6) | 23.5 (74.3) | 23.1 (73.6) | 23.5 (74.3) | 23.7 (74.7) | 23.7 (74.7) | 22.5 (72.5) | 24.05 (75.29) |
| อุณหภูมิเฉลี่ยแต่ละวัน °C (°F) | 18.7 (65.7) | 19.8 (67.6) | 21.5 (70.7) | 21.3 (70.3) | 21.7 (71.1) | 21.1 (70) | 20.7 (69.3) | 20.3 (68.5) | 20.3 (68.5) | 19.8 (67.6) | 19.6 (67.3) | 17.8 (64) | 20.22 (68.39) |
| อุณหภูมิต่ำสุดเฉลี่ย  °C (°F) | 15.4 (59.7) | 16.0 (60.8) | 18.0 (64.4) | 18.5 (65.3) | 19.0 (66.2) | 18.6 (65.5) | 18.3 (64.9) | 18.4 (65.1) | 18.3 (64.9) | 17.7 (63.9) | 16.8 (62.2) | 14.7 (58.5) | 17.48 (63.46) |
| หยาดน้ำฟ้า มม (นิ้ว) | 32.9 (1.295) | 66.0 (2.598) | 80.2 (3.157) | 144.6 (5.693) | 305.3 (12.02) | 467.8 (18.417) | 529.3 (20.839) | 848.4 (33.402) | 582.7 (22.941) | 343.9 (13.539) | 41.6 (1.638) | 20.6 (0.811) | 3,463.3 (136.35) |
| ความชื้นร้อยละ | 77 | 76 | 85 | 87 | 91 | 94 | 95 | 96 | 95 | 91 | 85 | 80 | 87.7 |
แหล่งที่มา: Soil Resources Survey and Research Division
ดูเพิ่ม

อุทยานแห่งชาติเขาใหญ่
รายชื่อภูเขาในประเทศไทย
แหล่งข้อมูลอื่น

รู้จักเขาใหญ่
หน่วยที่ดำเนินงานระบบควบคุมทางอากาศยุทธวิธี
ดราก้อนบอล GT หลักฐานแห่งความกล้า คือดราก้อนบอล 4 ดาว !

| ดราก้อนบอล GT หลักฐานแห่งความกล้า คือดราก้อนบอล 4 ดาว ! |
| --- | --- |
ดนตรีประกอบ: DAN DAN 心ひかれてく DAN DAN Kokoro Hikarete ’ku, – Gradually, You’re Charming My Heart / Don't you see ! Zard
วันฉาย: 2540 มีนาคม ค.ศ. 26 (26-03-2540)
ความยาว: 50:00
ภาษา: ญี่ปุ่น อังกฤษ ไทย
เนื้อเรื่อง

หลังจากที่ผ่านเหตุการ์ณในการจัดการ โอเมก้า เชนรอน หรือมังกรหนึ่งดาว มาแล้ว 100 ปี ดราก้อนบอล ก็ไม่มีการถูกนำมาใช้อีกเลย นักรบต่าง ๆ ต่างเสียชีวิตลง เหลือแต่ ปัง หลานสาวของซุน โกคู และ จีจี้ และมีหลานชายคนนึง ชื่อ ซุน โกคู จูเนียร์ ซึ่งปังได้ตั้งชื่อตามคุณปู่ที่เสียชีวิตไป ซุน โกคู จูเนียร์ มีหน้าคละคล้ายปู่ทวดของตัวเองตอนเด็กมาก หากแต่ไม่มีความกล้าหาญเลย ปัง ซึ่งเป็นคุณย่าก็พยายามจะฝึกซ้อมให้โงคูเป็นคนที่เก่งกาจ เหมือนคุณปู่ของตน แต่มาวันหนึ่ง ปังได้ล้มป่วยตามสังขาร โกคู จูเนียร์จึงได้ออกตามหาดราก้อนบอล เพื่อจะช่วยให้ย่าของเขา มีสุขภาพแข็งแรงเหมือนเดิม เมื่อโงคูได้เจอดราก้อนบอล 4 ดาว โงคูได้ขอพร แต่ไม่มีอะไรเกิดขึ้น ขณะนั้น ซง โกคูได้ปรากฏตัวขึ้น และบอกให้โกคูจูเนียร์กล้าหาญ หลังจากนั้น ย่าปังก็หายป่วย ดราก้อนบอล 4 ดาว ซึ่งแต่เดิมเคยเป็นของดูต่างหน้าของคุณปู่ของซุน โกคู บัดนี้ ได้เป็นของดูต่างหน้าของคุณปู่ทวด ของ โกคู จูเนียร์ แล้ว
ตัวละครที่ปรากฏ

ซุน โกคู
ซุน โกคู จูเนียร์
ปัง
ปัค
เจ้าแห่งปีศาจ
เพลงจบ

Don't you see (เนื้อร้อง / ร้องโดย อิซุมิ ซะกะอิ วงดนตรี Zard; แต่งโดยเซอิจิโร คุราบายาชิ; เรียบเรียงโดยทาเคชิ ฮายามะ)
ชื่นชีวานาวี

| ชื่นชีวานาวี |
| --- | --- |

ประเภท: ละครโทรทัศน์
เขียนโดย: บทประพันธ์ กาญจนา นาคนันทน์
แสดงนำ: ภาพยนตร์ พ.ศ. 2520  ไพโรจน์ สังวริบุตร   มยุรา ธนะบุตร ละครโทรทัศน์ พ.ศ. 2523 นิรุตต์ ศิริจรรยา ปนัดดา โกมารทัต  ละครโทรทัศน์ พ.ศ. 2535 ทูน หิรัญทรัพย์   จริยา สรณคม  ละครโทรทัศน์ พ.ศ. 2542 สมชาย เข็มกลัด   ชลิตา เฟื่องอารมย์  ละครโทรทัศน์ พ.ศ. 2554 เกียรติกมล ล่าทา   หยาดทิพย์ ราชปาล
ผู้ประพันธ์ดนตรีแก่นเรื่อง: พ.ศ. 2535 น่านน้ำนาวี - ทูน หิรัญทรัพย์, จริยา สรณคม พ.ศ. 2542 รักกันเลยดีกว่า - ปกรณ์ ปานเจริญ, กรพินธุ์ พ่วงโพธิ์ ไม่สายไปใช่ไหม - นภัสสร บุรณศิริ พ.ศ. 2554 พูดก่อนได้ก่อน - เกียรติกมล ล่าทา อย่าเยอะ - มนัญญา ลิ่มเสถียร
ภาษาต้นฉบับ: ภาษาไทย
การผลิต
สถานที่ถ่ายทำ:  ประเทศไทย
ออกอากาศ
เครือข่าย: ช่อง 5 (พ.ศ. 2523)  ช่อง 3 (พ.ศ. 2535, พ.ศ. 2542, พ.ศ. 2554)
ชื่นชีวานาวี เป็นนวนิยายของ กาญจนา นาคนันทน์ ถูกนำมาสร้างเป็นภาพยนตร์และละครโทรทัศน์แล้วหลายครั้ง โดยถูกนำมาสร้างครั้งแรกในรูปแบบภาพยนตร์ 35 มม. ในปี พ.ศ. 2520 นำแสดงโดย ไพโรจน์ สังวริบุตร, มยุรา ธนะบุตร และต่อมาถูกนำมาสร้างเป็นละครโทรทัศน์อีก 4 ครั้ง ทางสถานีวิทยุโทรทัศน์กองทัพบกช่อง 5 ในปี พ.ศ. 2523 ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2535, พ.ศ. 2542 และ พ.ศ. 2554
รายชื่อนักแสดงและการสร้าง

| ปี | พ> ศ. 2520 | พ> ศ. 2523 | พ> ศ. 2535 | พ> ศ. 2542 | พ> ศ. 2554 |
| --- | --- | --- | --- | --- | --- |
| รูปแบบ | ภาพยนตร์ 35 มม. | ละคร ช่อง 5 | ละคร ช่อง 3 | ละคร ช่อง 3 | ละคร ช่อง 3 |
| ผู้สร้าง | สหมงคลฟิล์ม | รัศมีดาวการละคอน | แบ๊คสเตท กรุ๊ป | ชาโดว์ (อาร์เอส) | ควิซ แอนด์ เควส |
| ผู้กำกับการแสดง | พันธุ์เทพ อรรถไกวัลวที |  | สุประวัติ ปัทมสูต | อดุลย์ บุญบุตร | ปกาสิต กิ่งศักดิ์ |
| บทการแสดง |  |  | เอื้องอรุณ | นันทนา วีระชน | พรหมลิขิต |
| ผู้การนาวิน | ไพโรจน์ สังวริบุตร | นิรุตต์ ศิริจรรยา | ทูน หิรัญทรัพย์ | สมชาย เข็มกลัด | เกียรติกมล ล่าทา |
| พีชานิกา (คุณหนูอี๊ด) | มยุรา เศวตศิลา | ปนัดดา โกมารทัต | จริยา สรณะคม | ชลิตา เฟื่องอารมณ์ | หยาดทิพย์ ราชปาล |
| หมอเอกชัย | เศรษฐา ศิระฉายา | เศรษฐา ศิระฉายา | คาเมล ซาลวาลา | คริสโตเฟอร์ แจ็ค เบญจกุล | สรวิชญ์ สุบุญ |
| พิไลเรขา | - | - | ปรารถนา สัชฌุกร | อุบลวรรณ บุญรอด | มนัญญา ลิ่มเสถียร |
| โฉมฉิน | - | - | สาลินี ภักดีผล | อรพรรณ ชมดี | อภิษฎา เครือคงคา |
| เอมอร | - | - | - | - | ธัณย์สิตา สุวัชราธนากิตติ์ |
| สิงหเทพ | - |  | พิสัย ศะศิมิตร | สมเกียรติ จันทร์พราหมณ์ | บริบูรณ์ จันทร์เรือง |
| แม่เจียม | เมตตา รุ่งรัตน์ | - | จุรี โอศิริ | อัจฉราพรรณ ไพบูลย์สุวรรณ | ปวันรัตน์ นาคสุริยะ |
| จ่านิล | จำรูญ หนวดจิ๋ม | - | สุประวัติ ปัทมสูต | มนตรี เจนอักษร | รอง เค้ามูลคดี |
| แม่เลียบ | สมจิตต์ ทรัพย์สำรวย | - | จารุวรรณ ปัญโญภาส | เดือนเต็ม สาลิตุล | ธิติมา สังขพิทักษ์ |
| ผู้การธงรบ​ (ท่านนายพล)​ | สมควร กระจ่างศาสตร์ | ตรัยเทพ เทวะผลิน | สะอาด เปี่ยมพงษ์สานต์ | สมบัติ เมทะนี | ทูน หิรัญทรัพย์ |
| คุณหญิงฉวีวรรณ | มารศรี ณ บางช้าง | รัตนาภรณ์ อินทรกำแหง | พิศมัย วิไลศักดิ์ | วิยะดา อุมารินทร์ | ดารัณ ฐิตะกวิน |
| จ่ายวด | โกร่ง กางเกงแดง | - | รอง เค้ามูลคดี | รอง เค้ามูลคดี | วีระชัย หัตถ์โกวิท |
| จ่าขจร | ล้อต๊อก | - | สมควร กระจ่างศาสตร์ | สีเทา | เด๋อ ดอกสะเดา |
| พลเวก | - | - | พุฒิพงศ์ พรหมสาขา | เหลือเฟือ ม๊กจ๊ก | ยิ่งยง ยอดบัวงาม |
| โยกเยก | - | - | - | - | อัครเดช รอดวินิจ |
เพลงประกอบละคร > พ.ศ. 2535

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "น่านน้ำนาวี" | ชัยรัตน์ วงศ์เกียรติขจร | ชัยรัตน์ วงศ์เกียรติขจร | ทูน หิรัญทรัพย์, จริยา แอนโฟเน่ | 3:06 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 00:00 |
เพลงประกอบละคร > พ.ศ. 2542

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "รักกันเลยดีกว่า" | ณรงค์ สุขสมบท | ธีระศักดิ์ วดีศิริศักดิ์ | ปกรณ์ ปานเจริญ, กรพินธุ์ พ่วงโพธิ์ | 2:54 |
| 2. | "ไม่สายไปใช่ไหม" | ณรงค์วิทย์ เตชะธนะวัฒน์ | ธีระศักดิ์ วดีศิริศักดิ์ | นภัสสร บุรณศิริ | 3:40 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:38 |
เพลงประกอบละคร > พ.ศ. 2554

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "พูดก่อนได้ก่อน" |   |   | เกียรติกมล ล่าทา | 3:45 |
| 2. | "อย่าเยอะ" | เนติ ผ่องพุทธคุณ | ระวี กังสนารักษ์ | มนัญญา ลิ่มเสถียร | 3:04 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 6:49 |
แหล่งข้อมูลอื่น

ชื่นชีวานาวี (2554) ที่สยามโซน
อุดม อรุณรัตน์

| อุดม อรุณรัตน์ |
| --- | --- |

ข้อมูลพื้นฐาน
ชื่อเกิด: อุดม อรุณรัตน์
เกิด: 27 มีนาคม พ.ศ. 2478
ที่เกิด: เมืองกรุงเก่า ประเทศสยาม
เสียชีวิต: 12 กุมภาพันธ์ พ.ศ. 2549 (70 ปี)
แนวเพลง: นาฏศิลป์
อาชีพ: นักดนตรี, โปรดิวเซอร์เพลง, นักแต่งเพลง
ช่วงปี: พ.ศ. 2489 - 2549
ศาสตราจารย์เกียรติคุณอุดม อรุณรัตน์ (27 มีนาคม พ.ศ. 2478 – 12 กุมภาพันธ์ พ.ศ. 2549)
ประวัติ

ศาสตราจารย์เกียรติคุณอุดม อรุณรัตน์ เกิดเมื่อวันที่ 27 มีนาคม พ.ศ. 2478 ที่ตำบลศาลาลอย อำเภอท่าเรือ จังหวัดพระนครศรีอยุธยา บิดาชื่อจำปี มารดาชื่อแถม มีพี่น้องร่วมบิดามารดาสองคน คือ สมบัติ อรุณรัตน์ และสมนึก โพธิ์สามต้น
ศาสตราจารย์เกียรติคุณอุดมสมรสกับพนิดา อรุณรัตน์ (สกุลเดิม สนั่นนาม) มีบุตรธิดาสามคน คือ ปองประภา อรุณรัตน์, สนั่นนาม อรุณรัตน์ และศาสตราจารย์พงษ์ศิลป์ อรุณรัตน์ (อาจารย์ประจำภาควิชานาฎยสังคีต คณะอักษรศาสตร์ มหาวิทยาลัยศิลปากร)
ศาสตราจารย์เกียรติคุณอุดมเริ่มรับราชการครูสังกัดกรมสามัญศึกษา กระทรวงศึกษาธิการ ตั้งแต่ปี พ.ศ. 2504 โดยเป็นครูสอนวิชาวิทยาศาสตร์และคณิตศาสตร์ที่โรงเรียนสุวรรณพลับพลาพิทยาคม โรงเรียนวัดปากน้ำพิทยาคม และโรงเรียนวัดราชาธิวาส โดยทำหน้าที่เป็นอาจารย์พิเศษสอนดนตรีไทยให้กับคณะอักษรศาสตร์ มหาวิทยาลัยศิลปากรควบคู่ไปด้วย จนกระทั่งปี พ.ศ. 2519 ได้โอนย้ายมาเป็นอาจารย์ประจำภาคคณะอักษรศาสตร์ มหาวิทยาลัยศิลปากร ได้ร่วมกับรองศาสตราจารย์เด่นดวง พุ่มศิริก่อตั้งภาควิชานาฎยสังคีตขึ้นในปี พ.ศ. 2522 และสร้างผลงานทางวิชาการไว้มากมาย จนได้รับโปรดเกล้าฯ แต่งตั้งให้เป็นศาสตราจารย์ในวิชาสังคีตศิลป์ไทย เมื่อปี พ.ศ. 2537 นับเป็นคนแรกของทบวงมหาวิทยาลัย นอกจากนี้ยังเป็นอาจารย์พิเศษดนตรีไทยให้กับชมรมดนตรีไทย มหาวิทยาลัยเกษตรศาสตร์ ระหว่างปี พ.ศ. 2510-2517 ชมรมดนตรีไทยที่โรงเรียนพณิชยการพระนครระหว่างปี พ.ศ. 2523-2527 และชมรมดนตรีไทยมหาวิทยาลัยศรีนครินทรวิโรฒ เขตปทุมวัน ระหว่างปี พ.ศ. 2519-2523
ศาสตราจารย์เกียรติคุณอุดมเกษียณอายุราชการในปี พ.ศ. 2538 ในตำแหน่งผู้เชี่ยวชาญพิเศษทางดนตรีไทยประจำวิทยาลัยดุริยางคศิลป์ มหาวิทยาลัยมหิดล ทำหน้าที่สอนวิชาดนตรีทั้งภาคทฤษฎีและปฏิบัติให้แก่นักศึกษาตั้งแต่ระดับปริญญาบัณฑิตจนถึงระดับดุษฎีบัณฑิต ได้รับแต่งตั้งเป็นผู้ทรงคุณวุฒิพิจารณาผลงานวิชาการของหน่วยงานต่าง ๆ ตลอดจนการเป็นวิทยากรบรรยายพิเศษเกี่ยวกับดนตรีตามสถาบันต่าง ๆ และยังคงศึกษาค้นคว้าทางวิชาการเพื่อใช้สำหรับการศึกษาแก่อนุชนรุ่นหลังอีกหลายเรื่อง
ศาสตราจารย์เกียรติคุณอุดมเป็นผู้ทรงคุณวุฒิ และมีความสันทัดจัดเจนอย่างสูง ในด้านฝีมือทางซอสามสาย เป็นที่ประจักษ์และยอมรับกันในวงการดนตรีไทย พ.ศ. 2527 เดินทางไปเป็นวิทยากรสาธิตซอสามสาย ณ มหาวิทยาลัยปักกิ่ง ประเทศจีน โดยได้บันทึกเพลงตับมโหรีของเก่า สมเด็จพระกนิษฐาธิราชเจ่า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ให้บันทึกเสียงเพื่ออนุรักษ์และเผยแพร่ในปี พ.ศ. 2529 ใน พ.ศ. 2534 เป็นวิทยากรรับเชิญไปบรรยายและสาธิตซอสามสาย ณ สภาบันภาษาและวัฒนธรรมตะวันออกแห่งชาติ (INALCO) กรุงปารีสประเทศฝรั่งเศส เป็นเวลา 3 เดือน และ พ.ศ. 2537 เป็นศาสตราจารย์รับเชิญไปสอนดนตรีไทยแก่นักศึกษาระดับปริญญาโท ณ มหาวิทยาลัยโมนาช (Monash University) ประเทศออสเตรเลีย เป็นเวลา 1 ภาคการศึกษา และร่วมงานกับวงดนตรีฟองน้ำ ในระหว่างปี พ.ศ. 2531-2535 ทั้งด้านงานบันทึกเสียงและงานเผยแพร่ต่างประเทศ เช่น ฮ่องกง สิงค์โปร์ และฝรั่งเศส
การศึกษาด้านดนตรี

เริ่มเรียนดนตรีจากบิดาซึ่งมีความสันทัดจัดเจนในทางเป่าขลุ่ย ต่อมาได้เรียนจะเข้กับครูเรือง เกษมสุข (ไม่ทราบปีเกิดและปีที่ถึงแก่กรรม) ในช่วงพ.ศ. ๒๔๘๙-๒๔๙๙ ซึ่งเป็นครูเครื่องสายที่มีชื่อเสียงของจังหวัดพระนครศรีอยุธยา โดยสามารถเรียนจนจะเข้จนแตกฉาน สามารถบรรเลงเพลงเดี่ยวกราวในซึ่งเป็นเพลงสูงสุดในกระบวนเพลงเดี่ยว
ศึกษาซอสามสายจากพระยาภูมีเสวิน (จิตร จิตตเสวี) (พ.ศ. ๒๔๓๗-๒๕๑๙) ผู้เชี่ยวชาญซอสามสายตามแบบราชสำนัก ซึ่งเป็นทางซอสามสายที่เก่าแก่สามารถสืบค้นตัวบุคคลที่ถ่ายทอดกันมาตั้งแต่รัชกาลที่ ๓ โดยท่านได้เป็นศิษย์เอกของพระยาภูมีเสวินได้รับการถ่ายทอดทางซอสามสายทั้งเพลงและเทคนิคการบรรเลงไว้จนหมด
ศึกษาทฤษฎีและดนตรีไทยวิเคราะห์จากอาจารย์ภาวาส บุนนาค(พ.ศ. ๒๔๖๗-๒๕๓๗) อดีตรองราชเลขาธิการ สำนักราชเลขาธิการ จนได้แนวความคิดมาสำหรับในการวิจัยกะโหลกซอสามสายด้วยกะลาดัดจนเป็นผลสำเร็จ เหมือนกับของโบราณที่ได้ทำไว้ รวมทั้งได้รับการถ่ายทอดทางเดี่ยวซอสามสายของครูเทวาประสิทธ์ พาทยโกศล ซึ่งเป็นทางซอสามสายที่ได้รับการสืบทอดมาจากพระประดิษฐไพเราะ (มี ดุริยางกูร)
ศึกษาภาษาบาลีสันสกฤตกับนาวาอากาศเอกแย้ม ประพัฒน์ทอง (พ.ศ. ๒๔๕๓-๒๕๒๙) จนสามารถเขียนตำราเรื่องดุริยางคดนตรีจากพระพุทธศาสนา
ศึกษาวิธีการดีดพิณน้ำเต้ากับอาจารย์กมล เกตุศิริ
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2528 –  เหรียญจักรพรรดิมาลา (ร.จ.พ.)
พรรณชื่น รื่นศิริ

| คุณหญิงพรรณชื่น รื่นศิริ ป> ช., ป.ม., ต.จ. |
| --- | --- |


ผู้อำนวยการโรงเรียนบดินทรเดชา(สิงห์ สิงหเสนี)
ดำรงตำแหน่ง พ.ศ. 2516 – 2522
ก่อนหน้า: นายเฉลิม สิงหเสนี
ถัดไป: นางสงัด จิตตะยโสธร
ผู้อำนวยการโรงเรียนเตรียมอุดมศึกษา
ดำรงตำแหน่ง พ.ศ. 2522 – 2532
ก่อนหน้า: คุณหญิงสุชาดา ถิระวัฒน์
ถัดไป: คุณหญิงพรรณี กาญจนะวสิต
 
ข้อมูลส่วนบุคคล
เกิด: 7 เมษายน พ.ศ. 2472
เสียชีวิต: 4 ตุลาคม พ.ศ. 2551 (79 ปี) กรุงเทพมหานคร ประเทศไทย
คู่สมรส: นายจำกัด รื่นศิริ
บุตร: 1 คน
วิชาชีพ: ข้าราชการครู

คุณหญิงพรรณชื่น รื่นศิริ (7 เมษายน พ.ศ. 2472 – 4 ตุลาคม พ.ศ. 2551) อดีตผู้อำนวยการโรงเรียนเตรียมอุดมศึกษาและโรงเรียนบดินทรเดชา (สิงห์ สิงหเสนี) และประธานมูลนิธิคุณหญิงพรรณชื่น รื่นศิริ
ประวัติ

คุณหญิง พรรณชื่น (ชวนะลิขิกร) รื่นศิริ เกิดเมื่อวันที่ 7 เมษายน พ.ศ. 2472 เป็นธิดาของพลตรี พระยาทรงอักษร (ชวน ชวนะลิขิกร) กับคุณหญิงผิว ทรงอักษร เข้าศึกษาที่โรงเรียนเขมะสิริอนุสรณ์และโรงเรียนเตรียมอุดมศึกษาแห่งจุฬาลงกรณ์มหาวิทยาลัย รุ่นที่ 7 สำเร็จการศึกษาอักษรศาสตร์บัณฑิต จุฬาลงกรณ์มหาวิทยาลัย (อ.บ., อนุปริญญา ค.บ.) และบรรจุเข้ารับราชการเป็นครูตรี แผนกวิชาภาษาอังกฤษ โรงเรียนเตรียมอุดมศึกษาหลังสำเร็จการศึกษาแล้ว ก่อนที่จะได้เป็นหัวหน้าตึก 3 โรงเรียนเตรียมอุดมศึกษา ในปี พ.ศ. 2516 ท่านได้ย้ายไปดำรงตำแหน่งเป็นผู้อำนวยการโรงเรียนบดินทรเดชา (สิงห์ สิงหเสนี) ซึ่งท่านเป็นผู้อำนวยการคนแรกที่ไปบุกเบิก ณ สถานที่ปัจจุบันอีกด้วย ก่อนจะย้ายกลับมาเป็นผู้อำนวยการโรงเรียนเตรียมอุดมศึกษาในปี พ.ศ. 2522 และได้ปฏิบัติหน้าที่ผู้ตรวจราชการกรมสามัญศึกษา กระทรวงศึกษาธิการอีกด้วย นับว่าคุณหญิงพรรณชื่น รื่นศิริเป็นผู้อำนวยการโรงเรียนระดับ 9 คนแรกของโรงเรียนเตรียมอุดมศึกษาที่ได้รับตำแหน่งนี้
ในขณะดำรงตำแหน่งผู้อำนวยการโรงเรียนเตรียมอุดมศึกษา ท่านได้พัฒนาโรงเรียนในหลายๆ ด้าน อาทิ ด้านวิชาการ มีการเปิดรายวิชาพื้นฐานวิชาอาชีพ ตามหลักสูตรมัธยมศึกษาตอนปลาย พ.ศ. 2524 รวมทั้งปรับปรุงการเรียนการสอนให้เป็นไปตามหลักสูตร 3 ปี ซึ่งเป็นครั้งแรกของประเทศไทยและโรงเรียนเตรียมอุดมศึกษาได้ริเริ่มการเรียนการสอนวิชาคอมพิวเตอร์ จัดห้อง 57 ซึ่งเคยเป็นห้องทำงานของ ฯพณฯ ศาสตราจารย์ หม่อมหลวงปิ่น มาลากุล ให้เป็นห้อง ฯพณฯ ศาสตราจารย์ หม่อมหลวงปิ่น มาลากุล เป็นต้น
ด้านอาคารสถานที่ มีการก่อสร้างหอประชุม ตึก 9 ตึกศิลปะ และตึก 50 ปี และในการฉลอง 50 ปีโรงเรียนเตรียมอุดมศึกษา ซึ่งในวาระนี้ได้มีการจัดทำหนังสือ 50 ปีโรงเรียนเตรียมอุดมศึกษาด้วย คุณหญิงพรรณชื่นมีข้อคิดที่เป็นที่รู้จักคือ "ผู้ที่เป็นครูและมีจิตใจเป็นครูนั้น ความสุขคือความสำเร็จและความเจริญก้าวหน้าของศิษย์"
คุณหญิงพรรณชื่นได้ก่อตั้งมูลนิธิคุณหญิงพรรณชื่น รื่นศิริและเป็นประธานมูลนิธิ ตลอดจนเป็นนายกสมาคมสตรีอาสาสมัครรักษาดินแดน
คุณหญิงพรรณชื่น รื่นศิริถึงแก่อนิจกรรมด้วยโรคมะเร็งตับ หลังรับการรักษาที่โรงพยาบาลศิริราช เมื่อวันที่ 4 ตุลาคม พ.ศ. 2551 สิริอายุได้ 79 ปี การนี้ ทรงพระกรุณาโปรดเกล้าฯ พระราชทานน้ำหลวงอาบศพ พระราชทานโกศแปดเหลี่ยม ฉัตรเบญจาตั้งประดับ กับรับศพไว้ในพระบรมราชานุเคราะห์ มีพระพิธีธรรมสวดพระอภิธรรมเวลากลางคืน กำหนด 3 คืน ณ ศาลากวีนิรมิต (ศาลากลางน้ำ) วัดเทพศิรินทราวาส เขตป้อมปราบศัตรูพ่าย กรุงเทพมหานคร  และในวันอาทิตย์ที่ 22 กุมภาพันธ์ พ.ศ. 2552 เวลา 17.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ เสด็จพระราชดำเนินไปในการพระราชทานเพลิงศพคุณหญิงพรรณชื่น รื่นศิริ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร
เครื่องราชอิสริยาภรณ์

พรรณชื่นได้รับพระราชทานเครื่องราชอิสริยาภรณ์ ดังนี้
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2529 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2527 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2521 –  เหรียญจักรพรรดิมาลา (ร.จ.พ.)
แหล่งข้อมูลอื่น

DekTriam.net คุณหญิงพรรณชื่นถึงแก่อนิจกรรมแล้ว เก็บถาวร 2008-10-09 ที่ เวย์แบ็กแมชชีน
แจ้งข่าวการจากไปของ คุณหญิงพรรณชื่น รื่นศิริ[ลิงก์เสีย]
หนังสือ 60 ปี เตรียมอุดมศึกษา (2480 - 2540)
| ก่อนหน้า |  | พรรณชื่น รื่นศิริ |  | ถัดไป |
| --- | --- | --- | --- | --- |
| นายเฉลิม สิงหเสนี |  |   ผู้อำนวยการโรงเรียนบดินทรเดชา (สิงห์ สิงหเสนี)   (พ.ศ. 2516 - พ.ศ. 2522) |  | นางสงัด จิตตะยโสธร |
| คุณหญิงสุชาดา ถิระวัฒน์ |  | ผู้อำนวยการโรงเรียนเตรียมอุดมศึกษา  (พ.ศ. 2522 - พ.ศ. 2532) |  | คุณหญิงพรรณี กาญจนะวสิต |
| ด ค กผู้อำนวยการโรงเรียนเตรียมอุดมศึกษา |
| --- | --- |
ปิ่น มาลากุล • สนั่น สุมิตร • สงวน เล็กสกุล • คุณหญิงบุญเลื่อน เครือตราชู • คุณหญิงสุชาดา ถิระวัฒน์ • คุณหญิงพรรณชื่น รื่นศิริ คุณหญิงพรรณี กาญจนวสิต • สมพงศ์ ธรรมอุปกรณ์ • อัศวิน วรรณวินเวศร์ • พรรณี เพ็งเนตร • พิศวาส ยุติธรรมดำรง • วิศรุต สนธิชัย • ปรเมษฐ์ โมลี • โสภณ กมล • วรรณดี นาคสุขปาน • บุณยพงศ์ โพธิวัฒน์ธนัต
ยุวชนฮิตเลอร์

| --- | --- |
ตราของยุวชนฮิตเลอร์
ธงของยุวชนฮิตเลอร์
ชื่อย่อ: HJ
คําขวัญ: Blut und Ehre  ("เลือดและเกียรติยศ")
ก่อตั้ง: 1933 (1922)
ประเภท: องค์การเยาวชน
สถานะตามกฎหมาย: หมดสภาพ, ไม่ชอบด้วยกฎหมาย
ภูมิภาคที่รับผิดชอบ : นาซีเยอรมนี
หัวหน้า: บัลดัวร์ ฟ็อน ชีรัค, อาร์ทัวร์ อัคส์มัน
องค์กรปกครอง: พรรคนาซี
ยุวชนฮิตเลอร์ (อังกฤษ: Hitler Youth; เยอรมัน: Hitlerjugend ฮิตเลอร์ยูเกนด์, มักย่อเป็น HJ ในภาษาเยอรมัน) เป็นองค์การเยาวชนของพรรคนาซีในประเทศเยอรมนี จุดกำเนิดย้อนไปถึง ค.ศ. 1922 ในรูปองค์การก่อนหน้าซึ่งสัมพันธ์กับพรรคนาซีซึ่งมีฐานในมิวนิก (ขณะนั้น) ตั้งแต่ ค.ศ. 1933 ถึง 1945 เป็นองค์การเยาวชนอย่างเป็นทางการองค์การเดียวในประเทศเยอรมนี และเป็นองค์การกึ่งทหารบางส่วน ประกอบด้วยฮิตเลอร์ยูเกนต์สำหรับเยาวชนชายอายุ 14 ถึง 18 ปี ดอยท์เชสยุงโฟล์ค (เยาวชนเยอรมัน) สำหรับเด็กชายอายุน้อยกว่านั้น และสันนิบาตสาวเยอรมัน
เมื่อนาซีเยอรมนียอมจำนนใน ค.ศ. 1945 องค์การสิ้นสภาพโดยพฤตินัย เมื่อวันที่ 10 สิงหาคม ค.ศ. 1945 สภาควบคุมฝ่ายสัมพันธมิตรประกาศให้มิชอบด้วยกฎหมายร่วมกับองค์การพรรคนาซีอื่น ภายใต้มาตรา 86 แห่งประมวลกฎหมายอาญาเยอรมัน ยุวชนฮิตเลอร์เป็น "องค์การขัดต่อรัฐธรรมนูญ" และห้ามกระจายหรือใช้สัญลักษณ์ขององค์การในที่สาธารณะ ยกเว้นเพื่อวัตถุประสงค์ทางการศึกษาหรือวิจัย
เฉลียว อยู่สีมารักษ์

| เฉลียว อยู่สีมารักษ์ |
| --- | --- |


ปลัดกระทรวงศึกษาธิการ
ดำรงตำแหน่ง 2 ธันวาคม พ.ศ. 2552 – 19 เมษายน พ.ศ. 2554
ก่อนหน้า: ชินภัทร ภูมิรัตน
ถัดไป: อภิชาติ จีระวุฒิ
 
ข้อมูลส่วนบุคคล
เกิด: 11 มกราคม พ.ศ. 2494 อำเภอสูงเนิน จังหวัดนครราชสีมา
เสียชีวิต: 6 กันยายน พ.ศ. 2560 (66 ปี)
พรรคการเมือง: ประชาธิปัตย์

เฉลียว อยู่สีมารักษ์ (11 มกราคม พ.ศ. 2494 – 6 กันยายน พ.ศ. 2560) อดีตประธานที่ปรึกษาวิทยาลัยอาชีวศึกษาสกลนครพัฒนศิลป์ อดีตปลัดกระทรวงศึกษาธิการ และอดีตเลขาธิการสำนักงานคณะกรรมการการอาชีวศึกษา (ประเทศไทย)